CELEX: 62018CA0307
Language: fi
Date: 2020-01-30 00:00:00
Title: Asia C-307/18: Unionin tuomioistuimen tuomio (neljäs jaosto) 30.1.2020 (ennakkoratkaisupyyntö, jonka on esittänyt Competition Appeal Tribunal – Yhdistynyt kuningaskunta) – Generics (UK) Ltd ym. v. Competition and Markets Authority (Ennakkoratkaisupyyntö – Kilpailu – Farmaseuttiset tuotteet – Rinnakkaislääkkeiden markkinoilletulon esteet, jotka johtuvat menetelmäpatenttien haltijan, joka on alkuperäislääkkeiden valmistaja, ja rinnakkaislääkkeiden valmistajien välisissä kyseisiä menetelmäpatentteja koskevissa riita-asioissa tehdyistä sovintosopimuksista – SEUT 101 artikla – Potentiaalinen kilpailu – Tarkoitukseen perustuva kilpailunrajoitus – Luokitteleminen – Vaikutukseen perustuva kilpailunrajoitus – Vaikutusten arviointi – SEUT 102 artikla – Merkitykselliset markkinat – Rinnakkaislääkkeiden sisällyttäminen merkityksellisiin markkinoihin – Määräävän markkina-aseman väärinkäyttö – Luokitteleminen – Oikeuttamisperusteet)

27.4.2020   
            
            
               FI
            
            
               Euroopan unionin virallinen lehti
            
            
               C 137/6
            
         
      Unionin tuomioistuimen tuomio (neljäs jaosto) 30.1.2020 (ennakkoratkaisupyyntö, jonka on esittänyt Competition Appeal Tribunal – Yhdistynyt kuningaskunta) – Generics (UK) Ltd ym. v. Competition and Markets Authority
      (Asia C-307/18) (1)
      
      (Ennakkoratkaisupyyntö - Kilpailu - Farmaseuttiset tuotteet - Rinnakkaislääkkeiden markkinoilletulon esteet, jotka johtuvat menetelmäpatenttien haltijan, joka on alkuperäislääkkeiden valmistaja, ja rinnakkaislääkkeiden valmistajien välisissä kyseisiä menetelmäpatentteja koskevissa riita-asioissa tehdyistä sovintosopimuksista - SEUT 101 artikla - Potentiaalinen kilpailu - Tarkoitukseen perustuva kilpailunrajoitus - Luokitteleminen - Vaikutukseen perustuva kilpailunrajoitus - Vaikutusten arviointi - SEUT 102 artikla - Merkitykselliset markkinat - Rinnakkaislääkkeiden sisällyttäminen merkityksellisiin markkinoihin - Määräävän markkina-aseman väärinkäyttö - Luokitteleminen - Oikeuttamisperusteet)
      (2020/C 137/07)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      Competition Appeal Tribunal
      
         Pääasian asianosaiset
      
      
         Valittajat: Generics (UK) Ltd, GlaxoSmithKline plc, Xellia Pharmaceuticals ApS, Alpharma LLC, aiemmin Zoetis Products LLC, Actavis UK Ltd ja Merck KGaA
      
         Vastaaja: Competition and Markets Authority
      
         Tuomiolauselma
      
      
                  1)
               
               
                  SEUT 101 artiklan 1 kohtaa on tulkittava siten, että potentiaalisessa kilpailutilanteessa ovat yhtäältä sellainen alkuperäislääkkeiden valmistaja, joka on sellaisen vaikuttavan aineen valmistusmenetelmän patentin haltija, joka on tullut vapaasti käytettäväksi, ja toisaalta rinnakkaislääkkeiden valmistajat, jotka valmistautuvat kyseistä vaikuttavaa ainetta sisältävän lääkkeen markkinoilletuloon, jotka riitelevät kyseisen patentin pätevyydestä tai siitä, loukkaavatko kyseessä olevat rinnakkaislääkkeet patenttia, kun on osoitettu, että rinnakkaislääkkeiden valmistaja on tosiasiallisesti vakaasti päättänyt tulla markkinoille ja kykenevä itse tekemään niin ja ettei markkinoilletulolle ole ylitsepääsemättömiä esteitä, minkä arviointi on ennakkoratkaisua pyytäneen tuomioistuimen tehtävä.
               
            
                  2)
               
               
                  SEUT 101 artiklan 1 kohtaa on tulkittava siten, että sopimus, jonka tarkoituksena on estää, rajoittaa tai vääristää kilpailua, on sellainen sovintosopimus vireillä olevassa tuomioistuinmenettelyssä, jossa asianosaisina ovat potentiaalisessa kilpailutilanteessa olevat alkuperäislääkkeiden valmistaja ja rinnakkaislääkkeiden valmistaja, joka koskee ensin mainitun valmistajan hallussa olevan alkuperäislääkkeen sellaisen vaikuttavan aineen valmistusmenetelmäpatentin pätevyyttä, joka on tullut vapaasti käytettäväksi, ja sitä, loukkaako kyseisen lääkkeen rinnakkaisversio patenttia, ja jolla kyseinen rinnakkaislääkkeiden valmistaja sitoutuu olemaan tulematta mainittua vaikuttavaa ainetta sisältävän lääkkeen markkinoille sekä olemaan jatkamatta kannettaan, jolla vaaditaan kyseisen patentin julistamista mitättömäksi, kyseisen sopimuksen voimassaoloaikana vastineeksi siitä, että alkuperäislääkkeen valmistaja siirtää sille varoja,
                  
                              —
                           
                           
                              jos kaikista käytettävissä olevista tiedoista ilmenee, että alkuperäislääkkeiden valmistajan rinnakkaislääkkeiden valmistajalle tekemien varojen siirtojen positiivinen saldo selittyy yksinomaan sopimuspuolten kaupallisella intressillä olla kilpailematta hyödykkeiden laadulla,
                           
                        
                              —
                           
                           
                              ellei kyseisellä sovintosopimuksella ole todettuja kilpailua edistäviä vaikutuksia, joiden perusteella voidaan kohtuudella epäillä sen riittävää vahingollisuutta kilpailulle.
                           
                        
            
                  3)
               
               
                  SEUT 101 artiklan 1 kohtaa on tulkittava siten, että sen osoittaminen, että pääasiassa kyseessä olevien sopimusten kaltaisella sovintosopimuksella on tuntuvia potentiaalisia tai todellisia vaikutuksia kilpailuun, ja näin ollen sen luonnehtiminen ”vaikutukseen perustuvaksi kilpailunrajoitukseksi” ei edellytä sen toteamista, että ilman sopimusta joko kyseisen sopimuksen osapuolena oleva rinnakkaislääkkeiden valmistaja olisi todennäköisesti voittanut kyseessä olevaa menetelmäpatenttia koskevan oikeudenkäynnin tai kyseisen sopimuksen osapuolet olisivat todennäköisesti tehneet vähemmän rajoittavan sovintosopimuksen.
               
            
                  4)
               
               
                  SEUT 102 artiklaa on tulkittava siten, että tilanteessa, jossa sellaisten alkuperäislääkkeiden valmistaja, jotka sisältävät vaikuttavaa ainetta, joka on tullut vapaasti käytettäväksi, mutta jonka valmistusmenetelmän kattaa menetelmäpatentti, jonka pätevyys on riitautettu, estää mainitun patentin perusteella kyseisen lääkkeen rinnakkaisversioiden tulemisen markkinoille, on kyseisiä tuotemarkkinoita määriteltäessä otettava huomioon kyseisen lääkkeen alkuperäisversion lisäksi myös sen rinnakkaisversiot, vaikka ne eivät ehkä voikaan laillisesti tulla markkinoille ennen mainitun menetelmäpatentin voimassaoloajan päättymistä, jos kyseiset rinnakkaislääkkeiden valmistajat pystyvät lyhyessä ajassa tulemaan kyseisille markkinoille riittävällä voimalla muodostaakseen merkittävän vastapainon kyseisillä markkinoilla jo olevalle alkuperäislääkkeiden valmistajalle, minkä tarkastaminen on ennakkoratkaisua pyytäneen tuomioistuimen tehtävä.
               
            
                  5)
               
               
                  SEUT 102 artiklaa on tulkittava siten, että määräävässä markkina-asemassa olevan yrityksen, jolla on menetelmäpatentti sellaisen vaikuttavan aineen valmistamiseksi, joka on tullut vapaasti käytettäväksi, strategia, jonka johdosta se tekee joko ennakolta tai sellaisen tuomioistuinmenettelyn aloittamisen jälkeen, jolla saatetaan kyseenalaiseksi kyseisen patentin pätevyys, useita sovintosopimuksia, joilla ainakin väliaikaisesti on vaikutuksena pitää pois markkinoilta potentiaalisia kilpailijoita, jotka valmistavat kyseistä vaikuttavaa ainetta sisältäviä rinnakkaislääkkeitä, on kyseisessä artiklassa tarkoitettua määräävän markkina-aseman väärinkäyttöä, jos mainitulla strategialla kyetään rajoittamaan kilpailua ja erityisesti aiheuttamaan syrjäyttävä vaikutus ylittäen kunkin siihen liittyvän sovintosopimuksen omat kilpailunvastaiset vaikutukset, minkä tarkastaminen on ennakkoratkaisua pyytäneen tuomioistuimen tehtävä.
               
            
         (1)  EUVL C 240, 9.7.2018.